als_Latn dik_Latn sna_Latn
Në aksionin e madh të cilin e iniciuan komuna e Ulqinit dhe Drejtoria e ujërave të Malit të Zi këto ditë është intensifikuar aksioni i pastrimit të degës së djathtë në grykëderdhjen e lumit Buna, shkruan “Vijesti”.
Siç theksohet, me urgjencë të kryetarit të komunës së Ulqinit Fatmir Gjeka Drejtoria ka angazhuar ekskavatorët e mëdhenj të cilët marrin pjesë në këtë aksion urgjent mbasi që ekzistonte rreziku që kjo degë të mbyllet krejtësisht.
“Pas disa ditëve të punës mund të konstatojmë që rrjedha e lumit në këtë vend është shumë më e mirë”, tha kryetari i Kuvendit komunal të Ulqinit Fuad Haxhibeti.
Ai theksoi që në fillim të vitit të ardhshëm do të shpallet tenderi për mirëmbajtje disavjeçare të grykës dhe rrjedhës së Bunës.
als_Latn als_Latn als_Latn als_Latn